Nju-Jork

Nju-Jork (, "Nov-Jorko") estas urbotipa loĝloko en Donecka provinco, Ukrainio. Ĝia populacio estis  loĝantoj en 2021.

 Historio 
La loĝlokon fondis germanaj menonitaj koloniistoj venintaj el la germana menonita kolonio Gortiz (plaŭtdiĉe) proksime de la insulo Ĥorticja en la rivero Dnepro proksime de Zaporiĵo. La loko, origine Neu Jork, ekde 1846 memorigis pri la origina deveno de la setlantoj, la vilaĝo Jork sudokcidente de Hamburgo.[https://hromadske.ua/posts/nash-milij-nyu-jork-yak-selishe-na-donechchini-byetsya-za-uvagu-ta-investiciyi artikolo Наш милий Нью-Йорк (ruse: "Nia kara Novjorko") en la retejo hromadske.ua Tamen la nomo oficialiĝis nur en 1889, kiam la unuopaj bienoj unuiĝis al oficiala menonita kolonio. Baldaŭ kutimiĝis la ukraina formo Нью-Йорк, kiu kompreneble aldone estas aludo al la usona urbego Novjorko, origine Nov-Amsterdamo, renomata "nova York" en Anglio. En 1951 Nju-Jork kadre de forigoj de germandevenaj loknomoj en Sovetio ricevis novan nomon Новгородське ("Novhorodske"), sed ekde 1951 la loka urba konsilio baraktis por rericevo de la malnova nomo, kaj en julio 2021 loĝloko laŭ decido de la postsovetia ukraina parlamento Verĥovna Rada rericevis sian ukrainan nomon Нью-Йорк, Nju-Jork, kvankam jam ekde 2020 ĝi perdis administran aŭtonomion kaj ekde tiam estas parto de plivastigita urba municipo Torecko. Kadre de la milito inter Rusio kaj Ukrainio ekde 2014 la loĝloko situis rekte ĉe la limo inter la separatisma kaj la daŭre ukraine kontrolata areo.

Ekde februaro 2022 la loĝloko estas atakata de la rusia armeo, kaj la 30-an de septembro 2022 la registaro de Rusio deklaris ĝin aneksita al la teritorio de Rusio kune kun la tuta Donecka provinco kaj tri aliaj provincoj de Ukrainio. Ĉar tio estas nur postulo de agrese militanta najbara ŝtato, klaras ke la registaro de Ukrainio kaj la internacia juro neniel akceptas tion. Necesas atendi internacie akceptitan traktaton pri paco. Ekde la 18-a de junio 2024 la loĝloko estas parto de la "batalo de Torecko", en kiu la rusia armeo iom post iom rekonkeris la regionon.

 Referencoj 

 Vidu ankaŭ 
 Fenolna (stacidomo), la loĝloka fervoja stacio, nomata laŭ loka fenola fabriko
 Listo de urboj en Ukrainio
 Donecka provinco


Kategorio:Urboj en Donecka provinco